15. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. Α. 8388/342/πολ.91  της 3 Δεκ. 1979/29 Ιαν. 1980 (ΦΕΚ Β΄81) Περί επιλύσεως προβλημάτων και διαφορών που ανακύπτουν κατά την πίστωση τελ. παραστατικών εγγράφων εισαγωγής με προσωρινή ατέλεια, πρώτων υλών, υλικών συσκευασίας κλπ. Έχοντας υπόψη: 1.Τις διατάξεις του Νόμ. 4607/30 «περί τροποποιήσεως διατάξεων των περί Τελωνειακού Δασμολογίου Νόμων». 2.Τις διατάξεις του Προεδρικού Δ/τος αριθμ. 719/75 «περί βελτιώσεως διαδικασιών τινών κατά την έκδοσιν διοικητικών πράξεων κ.λ.π.». 3.Τις διατάξεις του Προεδρικού Δ/τος αριθμ. 636/77 «περί διαρθρώσεως του Υπουργείου Οικονομικών και Οργανισμού των Υπηρεσιών αυτού». 4.Την από 29-5-1979 γνωμοδότηση της Επιτροπής του άρθρ. 6 του Νόμ. 2861/54 «περί μέτρων ενισχύσεως της εξαγωγής βιομηχανικών και άλλων εγχωρίων προϊόντων». 5.Την παρ. 26 του άρθρ. 5 της Δ. 3675/26-5-1978 αποφάσεως του Υπουργού Οικονομικών όπως αντικαταστάθηκε με τη Δ. 392/9-4-79 απόφαση ιδίου Υπουργού, (ΦΕΚ Β/424 και 629/1979), αποφασίζουμε: Άρθρ.1.-1.Προβλήματα που ανακύπτουν κατά την πίστωση και τακτοποίηση τελωνειακών παραστατικών εγγράφων (ως διασαφήσεων μεταποιήσεως, διασαφήσεων εξαγωγής, δηλώσεων εξαγωγής κλπ.), βάσει των οποίων παρελήφθησαν με προσωρινή ατέλεια πρώτες και βοηθητικές ύλες για επεξεργασία ή υλικά συσκευασίας και εξήχθησαν στο εξωτερικό με τη μορφή έτοιμων προϊόντων και τα  Σελ. 490,04(α) Τεύχος 728-Σελ. 142 οποία (προβλήματα) έχουν σαν αφορμή διάφορες –εκ παραδρομής ή πλάνης- ασάφειες και τυπικές παραλείψεις, επιλύονται και ρυθμίζονται με αίτηση των ενδιαφερομένων εξαγωγέων, από τις αρμόδιες Τελωνειακές αρχές πιστώσεως ή εξαγωγής. 2.Για την επίλυση και ρύθμιση αυτή καταχωρίζεται ειδική δικαιολογητική πράξη επί των οικείων τελωνειακών παραστατικών εγγράφων του Διευθυντή και επόπτη των εν λόγω Τελωνειακών Αρχών και του προϊσταμένου των αρμοδίων Γραμματειών ή Τμημάτων. 3.Ενδεικτικά της μορφής και του χαρακτήρα των ανωτέρω τυπικών ανωμαλιών και ασαφειών καθώς και του τρόπου ρυθμίσεως αυτών, είναι τα αριθμ. 1186/6-5-75 και 1836/13-4-1976 έγγραφα της 1 ης Επιθεωρήσεως Τελωνείων Αττικής, τα οποία και υιοθετούμε, για την ανάλογη εφαρμογή της. Άρθρ.2.-1.Αμφισβητήσεις των ενδιαφερομένων μεταποιητών –εξαγωγέων ως προς τις κατά το προηγούμενο άρθρο ρυθμίσεις των τελωνειακών αρχών ή αμφιβολίες των εν λόγω αρχών, ως προς την πραγματοποίηση των ρυθμίσεων αυτών, καθώς και κάθε πρόβλημα εφαρμογής του καθεστώτος της προσωρινής ατελείας, όπως η αθροιστική ή κατά χρονολογική σειρά πίστωση των τελωνειακών παραστατικών εισαγωγής κλπ. επιλύονται από την οικεία περιφέρεια Επιθ/σεως Τελωνείων και των από αυτή εξουσιοδοτημένων Επι/των Τελωνείων, ύστερα από υποβολή σχετικής αναφοράς των αρμοδίων Τελωνειακών Αρχών, στην οποία μεταξύ των αναγκαίων στοιχείων, πρέπει να αναφέρονται και οι προβαλλόμενοι από τους μεταποιητές-εξαγωγείς ισχυρισμοί αποδοχής του αιτήματός τους. 2.Είναι αυτονόητο ότι και στις περιπτώσεις της προηγουμένης παραγράφου, στα οικεία Τελωνειακά παραστατικά έγγραφα, πρέπει να καταχωρίζεται πράξη σχετική με την υπό της επιθεωρήσεως τελωνείων εγκριθείσα, κατά τα ανωτέρω, ρύθμιση. Άρθρ.3.-Η αριθ. Δ. 748/128/11-7-1979 όμοια απόφασή μας, καθώς και κάθε άλλη σχετική τυχόν με τα υπό της παρούσης ρυθμιζόμενα θέματα, καταργείται. 30.Η.α.15 Προσωρινές Ατέλειες 